stanford-oval/wikipedia huggingface dataset:
Colin McRae Rally 3

| Colin McRae Rally 3 |
| --- | --- |

Kehittäjä:  Codemasters
Julkaisija:  Codemasters
Pelisarja:  Colin McRae Rally
Julkaistu:  EU 25. lokakuuta 2002
Lajityyppi:  ajopeli
Pelimuoto:  yksinpeli
Ikäluokitus:  PEGI: 3
Alusta:  PlayStation 2, Windows, Xbox
Lisää peliartikkeleitaVideopelien teemasivulla
Infobox OK : 
Colin McRae Rally 3  on Codemastersin kehittämä ja julkaisema ajopeli. Peli julkaistiin 25. lokakuuta 2002 PlayStation 2:lle ja Xboxille sekä seuraavan vuonna Windowsille. Toisin kuin ilmoitettiin, se ei kuitenkaan ilmestynyt Nintendo GameCubelle.
Peli on Colin McRae Rally -sarjan kolmas osa ja sarjan ensimmäinen peli kuudennen sukupolven pelikonsoleille.
Pelaaminen

Pelissä ajetaan rallia eri maissa ja valittavana on eri autoja.
Peliä voidaan pelata pääasiassa yksinpelinä, sillä millään alustalla PlayStation 2:sta lukuun ottamatta ei ole moninpelimahdollisuutta.[lähde? ] Pelissä voi aluksi ajaa seuraavilla autoilla: Ford Focus RS WRC, Subaru Impreza WRX (44S), Mitsubishi Lancer Evo VII, Citroën Xsara Kit Car, MG ZR, Ford Racing Puma ja Fiat Punto. Näiden lisäksi voi saada uusia autoja voittamalla ralleja Championship -tilassa, esim. Suomen rallin voittamalla saa Mitsubishi Lancer Evon katuversion ja Yhdysvaltain rallin voittamalla Citroen Xsaran katuversion. Lisäksi pelissä on mm. Ford RS200 ja Citroën Saxo Kit Car. Ratoja on kahdeksasta maasta: Australia, Espanja, Iso-Britannia, Japani, Kreikka, Ruotsi, Suomi ja Yhdysvallat. Colin McRae Rally 3 on ainoa pelisarjan peli, jossa kaikissa ralleissa on ns. Super Special -erikoiskokeet, jotka kaikki sijoittuvat yöhön.
Aiheesta muualla

Colin McRae Rally 3 MobyGamesissa (englanniksi)
Pelit.fi[vanhentunut linkki]
Kevätpiippo

| Kevätpiippo |
| --- | --- |
 Kevätpiippo kuvattuna Johann Georg Sturmin teoksessa Deutschlands Flora in Abbildungen (1796).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Vihviläkasvit Juncaceae
Suku::  Piipot Luzula
Laji::  pilosa
Kaksiosainen nimi
 Luzula pilosa  (L.) Willd. 
Katso myös
   Kevätpiippo Wikispeciesissä   Kevätpiippo Commonsissa 
Infobox OKNimi-testi OK: 
Kevätpiippo (Luzula pilosa) on aikaisin keväällä kukkiva vaatimaton, monivuotinen vihviläkasvi.
Ulkonäkö ja koko

Kevätpiippo kasvaa löyhinä mättäinä ja kasvaa 15–30 cm korkeaksi. Lehtitupet ovat umpinaisia. Lehdet ovat noin senttimetrin leveitä ja talvivihreitä. Lehtien reunat ovat pitkän, harvan karvan peittämät. Kukinto on sarjamainen, harsu ja harittavahaarainen. Tähtimäiset kukat ovat tavallisesti yksittäin pitkien jäykkien haarojen päissä. Kukan kehälehdet ovat tummanruskeita. Kasvi on tuulipölytteinen. Suomessa kevätpiippo kukkii touko-kesäkuussa.
Kevätpiipon hedelmä on kolmesiemeninen, kartiomainen kota. Siemenet ovat munanmuotoisia ja pari millimetriä pitkiä. Siemenissä on käyrä, valkoinen ja öljypitoinen rasvalisäke. Ne sisältävät rasvaa, joten muurahaiset keräävät niitä ravinnokseen ja levittävät samalla siemeniä laajemmalle.
Levinneisyys

Kevätpiippoa tavataan lähes koko Euroopassa lukuun ottamatta suurinta osa Pyreneiden niemimaata, Etelä-Ranskaa, Italiaa ja Kreikkaa. Venäjällä levinneisyysalue jatkuu Keski-Siperiaan saakka. Lisäksi lajia kasvaa erillisenä esiintymänä Kaukasuksen alueella. Suomessa kevätpiippo on hyvin yleinen laji koko maassa aivan pohjoisinta Lappia lukuun ottamatta.
Elinympäristö

Kevätpiippo viihtyy monenlaisissa metsäympäristöissä, kuten erilaisissa kangasmetsissä, lehdoissa, lehtokorvissa ja -niityillä. Lisäksi sitä tavataan metsänreunoissa, pensaikoissa sekä koivuletoilla.
Aiheesta muualla

Kasviatlas 2022: Kevätpiipon levinneisyys Suomessa.
Pinkka, Lajintuntemuksen oppimisympäristö: Kevätpiippo (Luzula pilosa)
Kukkiva kevätpiippomätäs Keravalla.
Kielireformi

Kielireformi on kielensuunnittelussa käytetty käsite, jolla kuvataan merkittävää kieleen kohdistuvaa muutosta. Tavallisimmat kielireformin muodot ovat yksinkertaistaminen ja purifikaatio. Yksinkertaistamisella kielestä tehdään helpompi käyttää standardisoimalla kielioppia ja sanastoa. Purifikaatiolla kielestä muokataan "puhtaampi".
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Language reform
Ketjuisomeria

Ketjuisomeriassa eli runkoisomeriassa molekyylien hiilirunko on erilainen. Esimerkiksi pentaanilla on kolme isomeeria, (n-)pentaani, isopentaani (metyylibutaani) ja neopentaani (dimetyylipropaani).
| Pentaanin isomeerit |
| --- | --- | --- |

| (n-)pentaani | isopentaani | neopentaani |
Cesar (departementti)

Departementti Kolumbian kartalla.
Cesar on yksi Kolumbian 32 departementista. Sen pääkaupunki on Valledupar, pinta-ala 22 905 km² ja asukasluku vuonna 2011 oli 979 100.
Departementti sijaitsee Kolumbian koillisosassa. Se on hedelmällistä maanviljelysmaata. Ennen espanjalaisten tuloa alueella asui useita maanviljelystä harjoittavia intiaaniheimoja, ja joillakin niistä on edelleen oma hallintonsa.
Aiheesta muualla

Kuvia tai muita tiedostoja aiheesta Cesar Wikimedia Commonsissa
Kieliopillinen luku

Kieliopillinen luku (tai lyhyesti luku; latinaksi numerus) on kieliopillinen kategoria, joka ilmaisee asioiden määrää. Useimmissa kielissä on yksikkö (singulaari) ja monikko (pluraali). Monissa kielissä on kuitenkin myös ns. monikollisia sanoja (plurale tantum), joita käytetään vain monikossa. Jotkut kielet kuten kiina eivät merkitse monikollisuutta, vaan se on pääteltävä asiayhteydestä. Joissain kielissä on lisäksi kaksikko (duaali) tai jopa kolmikko (triaali), jotka ilmaisevat täsmällistä määrää asioita tai esineitä.
Kielissä on persoonapronominit ovat usein sekä yksikössä että monikossa. Jos kielessä yleensä on muita numeruksia, niin ne ilmenevät ainakin persoonapronomineissa. Esimerkiksi saamen kielessä on kaksikkopronominit, jotka tarkoittavat täsmälleen kahta henkilöä (esimerkiksi pohjoissaameksi moai 'me kaksi'), mutta substantiiveilla ei ole kaksikkomuotoja. Myös verbeillä voi olla persoonamuotoja, jotka ilmaisevat luvun.
Klaukkalan Kiri

| Klaukkalan Kiri |
| --- | --- |
Perustettu:  1945
Paikkakunta:  Nurmijärvi
Lajit:  lentopallo salibandy voimistelu nyrkkeily futsal
Kotisivu:  https://www.klaki.fi
Klaukkalan Kiri on vuonna 1945 perustettu urheiluseura, joka toimii Nurmijärven Klaukkalassa. Tällä hetkellä mukana ovat seuraavat urheilulajit: lentopallo naisille ja tytöille, salibandy, sulkapallo, naisten voimistelu, kuntonyrkkeily ja futsal. Lajeissa urheillaan sekä harrastuspohjalta että kilpaillaan piirisarjatasolla.
D-dimeeri

D-dimeerin mittauksen periaate.
D-dimeeri on fibriinin hajoamistuote, jota vapautuu verenkiertoon kun fibriinin aiheuttama verihyytymä hajoaa. Sen nimi johtuu siitä, että se sisältää kaksi dimeeriksi ristiinlinkittynyttä fibrinogeenin palasta. Se on mitattavissa oleva arvo ja kertoo verihyytymien olemassaolosta.
Kun verestä määritellään D-dimeerin arvo (P-FIDD-arvo), se kertoo veren hyytymisen ja liukenemisen tasapainosta elimistössä. Hyytymisjärjestelmän toiminnan lopputuloksena syntyy paikallisen suonivaurion alueella trombiinientsyymiä, joka pilkkoo fibriiniä fibrinogeenista. Muodostuneen fibriinin pintaan tarttuu heti plasmasta plasminogeenia, joka kudoksen plasminogeenin aktivaattorin tPA:n avulla muuttuu plasmiiniksi. Plasmiini pilkkoo ristisidoksien vahvistamaa fibriiniä D-dimeeriksi.
D-dimeeriä seurataan tapauksissa, joissa on syytä epäillä tukosalttiutta. D-dimeerin suurentuneet pitoisuudet liittyvät verisuonitukoksen uusiutumisvaaraan mm. idiopaattisen tukoksen sairastaneilla ja trombofilian kantajilla, kun antikoagulaatiohoito lopetetaan.
Viitearvot

D-dimeerin ohjearvot  ovat:
Terveillä < 0,3 mg/l
Laskimotukoksessa ja keuhkoemboliassa 0,5 mg/l
Aiheesta muualla

Fibriinin D-dimeerit
D-dimeeri keuhkoembolian diagnostiikassa[vanhentunut linkki]
Klastiset sedimentit

Klastiset sedimentit ovat erillisistä sedimenttikivilajeista muodostuneita kerrostumia, jotka eroavat kemiallisista sedimenteistä ja  orgaanisista sedimenteista. Klastiset sedimentit jakautuvat esimerkiksi luolien suhteen siten, että luolan sisällä olevata aineksesta syntyneet kerrostumia kutsutaan autoktonisiksi kerrostumiksi ja luolan ulkopuolelta luolaan kulkeutuneesta aineksesta muotoutuneita kerrostumia kutsutaan alloktonisiksi kerrostumiksi. Luolan sisäisesti syntyneitä kerrostumia ovat rapautumisesta jääneestä aineksesta muotoutuneet kerrostumat. Niitä ovat myös kallioperän sortumisesta tulleesta aineksesta muotoutuneet kerrostumat sekä guanosta syntyneet kerrostumat. Sortuma-aines voi olla luolan pohjaan kerrostunutta louhikkoa. Rapautumisjäänteestä syntyneet kerrostumat voivat koostua moreenista ja hiekasta. Luolan ulkopuolelta kulkeutuneesta aineksesta muotoutuneita kerrostumia ovat muun muassa luolaan putoilevasta aineesta muodostuneet kerrostumat sekä erilaisten virtausten mukana tulleesta aineesta muotoutuneet kerrostumat. Virtausten mukana tulevaa ainesta voi olla veden kuljettama aines, jäätiköiden virtauksem mukana kantautunut aines tai laavavirtauksen mukana kulkeutunut aines. Ulkopuolelta tulevaa ainesta tulee myös vuorenvieremien ja tuulen mukana.
Kallion ulkopinnalla muotoutuneita ulkopuolisten voimien vaikutuksesta muotoutuneita kerrostumia ovat hiertovyöhykkeissä esiintyvät liuskeet ja juonia sisältävät kivilajit. Sedimenttien rakenteeseen vaikuttavia voimia on myös laattatektoniikka.
Eroosion jäljiltä kallioperään jäävät kulutusta kestävimmät kivilajit. Nämä jäljelle jääneet kivilajit usein kerrostuvat ja sedimentoituvat. Näitä kulutusta hyvin kestäviä kivilajeja ovat kvartsiitti, fylliitti ja kiilleliuske. Jokien suistoissa ja merien ranta-alueilla muodostuu kvartsihiekasta syviä kerrostumia. Joen varsilla kvartsikerrostumat saattavat sisältää savea ja kiillemineraaleja.
Christian Wolanin

| Christian Wolanin |
| --- | --- |

Henkilötiedot
Syntynyt: 17. maaliskuuta 1995 (ikä 29) Quebec, QC, Kanada
Kansalaisuus:   Kanada    Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  84 kg
Seura
Seura:  Los Angeles Kings / Ontario Reign
Sarja:  NHL / AHL
Pelaajaura
Pääsarjaura:  2018–
Aik. seurat:  Pohjois-Dakotan yliopisto (NCAA) Ottawa Senators (NHL) Belleville Senators (AHL)
NHL-varaus:  107. varaus, 2015 Ottawa Senators
Christian Wolanin (s. 17. maaliskuuta 1995) on Yhdysvaltojen ja Kanadan kansalaisuudet omaava jääkiekkoilija, joka edustaa NHL-seura Los Angeles Kingsin organisaatiota. Ottawa Senators varasi puolustajana pelaavan Wolaninin kesän 2015 varaustilaisuudessa neljännellä kierroksella. Heinäkuussa 2021 Wolanin teki Kingsin kanssa yksivuotisen ja 750 000 dollarin arvoisen jatkosopimuksen.
Aiheesta muualla

Christian Wolanin The Internet Hockey Databasessa (englanniksi)
Crawford

Crawford voi tarkoittaa seuraavia:
Paikkoja

Crawfordin piirikunta, piirikunta Ohiossa, Yhdysvalloissa
Crawford, kunta Texasissa, Yhdysvalloissa
Henkilöitä

Andre Crawford (s. 1962), yhdysvaltalainen sarjamurhaaja
Bertha Crawford (1886–1937), kanadalainen oopperalaulaja
Bianca Belair Crawford (s. 1989), yhdysvaltalainen showpainija
Brandon Crawford (s. 1987), yhdysvaltalainen baseballpelaaja
Broderick Crawford (1911–1986), yhdysvaltalainen näyttelijä
Bryce Crawford (1914–2011), yhdysvaltalainen kemisti
Candace Crawford (s. 1994), kanadalainen alppihiihtäjä
Chace Crawford (s. 1985), yhdysvaltalainen näyttelijä
Chandra Crawford (s. 1983), kanadalainen maastohiihtäjä ja olympiavoittaja
Chris Crawford (s. 1950), yhdysvaltalainen pelisuunnittelija
Cindy Crawford (s. 1966), yhdysvaltalainen näyttelijä ja malli
Corey Crawford (s. 1984), kanadalainen jääkiekkomaalivahti
Hasely Crawford (s. 1950), trinidadtobagolainen pikajuoksija ja olympiavoittaja
Jack Crawford (1908–1991), australialainen tennispelaaja
Jamal Crawford (s. 1980), yhdysvaltalainen koripalloilija
James Crawford (s. 1997), kanadalainen alppihiihtäjä
Jim Crawford (1948–2002), brittiläinen moottoriurheilija
Joan Crawford (1905–1977), yhdysvaltalainen näyttelijä
Kizzy Crawford (s. 1996), walesilainen laulaja ja lauluntekijä
Marc Crawford (s. 1961), kanadalainen jääkiekkoilija ja valmentaja
Michael Crawford (s. 1942), brittiläinen näyttelijä ja laulaja
Noah Crawford (s. 1994), yhdysvaltalainen lapsinäyttelijä
Randy Crawford (s. 1952), yhdysvaltalainen jazz- ja R&B-laulaja
Ray Crawford (1915–1996), yhdysvaltalainen Formula 1 -kuljettaja
Ray Crawford (1924–1997), yhdysvaltalainen jazz-muusikko ja säveltäjä
Rosanna Crawford (s. 1988), kanadalainen ampumahiihtäjä
Rusty Crawford (1885–1971), kanadalainen jääkiekkoilija
Samantha Crawford (s. 1995), yhdysvaltalainen tennispelaaja
Shannon Crawford (s. 1963), kanadalainen soutaja
Shawn Crawford (s. 1978), yhdysvaltalainen pikajuoksija
Simon Crawford-Phillips, brittiläis-ruotsalainen pianisti ja kapellimestari
Terence Crawford (s. 1987), yhdysvaltalainen nyrkkeilijä
Yunaika Crawford (s. 1982), kuubalainen moukarinheittäjä
Kuvitteellisia henkilöitä

Pegasus J. Crawford, manga- ja animesarjassa Yu-Gi-Oh
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crawford”, voi hakea sivunnimihaulla, laajalla sivunnimihaulla tai tekstihaulla.
Catriona LeMay Doan

| Mitalit | Mitalit | Mitalit |  |
| --- | --- | --- | --- |
| Catriona LeMay Doan sytyttämässä olympiatulta Vancouverin olympialaisissa 2010 Catriona LeMay Doan sytyttämässä olympiatulta Vancouverin olympialaisissa 2010 | Catriona LeMay Doan sytyttämässä olympiatulta Vancouverin olympialaisissa 2010 Catriona LeMay Doan sytyttämässä olympiatulta Vancouverin olympialaisissa 2010 | Catriona LeMay Doan sytyttämässä olympiatulta Vancouverin olympialaisissa 2010 Catriona LeMay Doan sytyttämässä olympiatulta Vancouverin olympialaisissa 2010 |  |
Maa:   Kanada
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Nagano 1998 | 500 m |  |
|  Kultaa | Salt Lake City 2002 | 500 m |  |
|  Pronssia | Nagano 1998 | 1 000 m |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Calgary 1998 | 500 m |  |
|  Kultaa | Heerenveen 1999 | 500 m |  |
|  Kultaa | Salt Lake City 2001 | 500 m |  |
|  Hopeaa | Calgary 1998 | 1 000 m |  |
|  Pronssia | Heerenveen 1999 | 1 000 m |  |
|  Pronssia | Nagano 2000 | 500 m |  |
|  Pronssia | Salt Lake City 2001 | 1 000 m |  |
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Kultaa | Berliini 1998 |  |  |
|  Kultaa | Hamar 2002 |  |  |
|  Hopeaa | Calgary 1999 |  |  |
|  Pronssia | Inzell 2001 |  |  |
Catriona Ann LeMay Doan O.C. (s. 23. joulukuuta 1970 Saskatoon, Saskatchewan, Kanada) on kanadalainen, 1990-luvun lopussa ja 2000-luvun alussa menestynyt pikaluistelija, joka oli suuntautunut erityisesti sprinttimatkoille. Hän voitti kaksi olympiakultaa ja viisi maailmanmestaruutta.
LeMay Doan luisteli 22. marraskuuta 1997 Calgaryssä ensimmäisenä naisena 500 metriä alle 38 sekunnin, aikaan 37,90. Hän paransi ennätystä kaikkiaan seitsemän kertaa, lopulta joulukuussa 2001 aikaan 37,22, mikä säilyi maailmanennätyksenä yli viisi vuotta. Yhteensä hän piti maailmanennätystä hallussaan yli yhdeksän vuotta, lokakuusta 1997 maaliskuuhun 2007.
LeMay Doan voitti 500 metrillä olympiakultaa sekä Naganossa 1998 että Salt Lake Cityssä 2002. Hän saavutti lisäksi Naganossa pronssia 1 000 metrillä ja sijoittui Salt Lake Cityssä sillä matkalla yhdeksänneksi. Hän kilpaili olympialaisissa jo Albertvillessä 1992 ja Lillehammerissa 1994 mutta ei yltänyt kymmenen parhaan joukkoon.
Sprintterien MM-kisoista LeMay Doan voitti kultaa Berliinissä 1998 ja Hamarissa 2002, hopeaa Calgaryssä 1999 sekä pronssia Inzellissä 2001. Maailmancupissa hän voitti 500 metrillä kokonaiskilpailun neljästi (1998, 1999, 2001 ja 2002), 1 000 metrillä kerran (1998) ja 100 metrillä kerran (2003). Matkakohtaisissa MM-kisoissa LeMay Doanilla on 500 metriltä kolme kultaa (1998, 1999 ja 2001) ja pronssi (2000) sekä 1 000 metriltä hopeaa (1998) ja kaksi pronssia (1999 ja 2001).
LeMay Doan lopetti aktiiviuransa vuonna 2003. Hän on naimisissa rodeoratsastajan ja Calgaryn pikaluisteluhallin jäänhoitajan Bart Doanin kanssa. Vuonna 2004 hän synnytti tyttären. Hän on toiminut myös televisiokommentaattorina CBC:n kanaville. Vuonna 2005 hänelle myönnettiin Order of Canada -kunniamerkki.
Henkilökohtaiset ennätykset

| 0 | 1 | 2 |
| --- | --- | --- |
| 500 m | - | 37,22 |
| 1 000 m | - | 1.14,50 |
| 1 500 m | - | 1.57,50 |
| 3 000 m | - | 4.26,98 |
Khariklo (Thessalia)

Khariklo (m.kreik. Χαρικλώ) oli kreikkalaisessa mytologiassa Apollonin tytär, nymfi, ja kentauri Kheironin puoliso. Heidän lapsiaan olivat Okyrhoe ja Karystos. Khariklo mainitaan myös äidiksi Endeille, jonka hän olisi saanut Skironin kanssa.
Khariklo toimi kasvattivanhempana useille kreikkalaisen taruston sankareille, muun muassa Akhilleukselle.
Koivuranta

Koivuranta voi tarkoittaa seuraavia:
Koivuranta Oy, Keski-Suomessa ja Savossa toimiva linja-autoyhtiö
Koivuranta, työväentalo Jyväskylän Halssilassa
Koivuranta, sukunimenä:
Anssi Koivuranta (s. 1988), mäkihyppääjä, yhdistetyn hiihtäjä ja olympiamitalisti
Eino Koivuranta, oik. Veikko Korhonen (1888-1942), toimittaja ja kirjailija
Janne Koivuranta (1885–1967), kansanedustaja (Maalaisliitto), maanviljelijä ja kunnallisneuvos
Marko Koivuranta (s. 1978), jalkapalloilija ja futsalpelaaja
Sanni Koivuranta (o.s. Leinonen, s. 1989), alppihiihtäjä
Tarmo Koivuranta (s. 1980), jalkapalloilija
Ulla Koivuranta (s. 1959), näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koivuranta”, voi hakea sivunnimihaulla, laajalla sivunnimihaulla tai tekstihaulla.
Kharif (vilja)

Riisiviljelmä Intiassa.
Kharif "monsuunivilja" (arab. kharif, "syksy") on Etelä-Aasiassa kesän kosteana monsuunikautena viljeltävä viljaryhmä. Näitä ovat mm. riisi, hirssi, durra, maissi ja puuvilla. Kharif-viljat kylvetään yleensä monsuunisateiden alkaessa kesäkuussa ja korjataan monsuunisateiden loputtua lokakuussa. Monsuuni saattaa eri puolilla alkaa jo maaliskuussa ja päättyä vasta tammikuussa. Kharif-viljoista saatava sato riippuu monsuunin ajankohdasta ja monsuunisateen määrästä. 1800-luvulla oli Intiassa monia nälänhätiä esimerkiksi siksi, että monsuunisateet loppuivat yhtäkkiä. Toisaalta liian runsas sade saattoi tuhota ragi-hirssin.
Kharif-viljan vuodenaikavastakohta on rabi-vilja, kuten vehnä. Kuivana alkukesän kautena rabi- ja kharif-viljojen välillä saatetaan kasvattaa zaid-lajikkeita.
Koivurasti

Koivurasti lopettamisensa jälkeen heinäkuussa 2008.
Koivurasti oli Joensuun keskustassa Kirkkokadulla sijaitseva kahvila. Se oli sulkemisvuonna 2008 tiettävästi kaupungin pisimpään samalla nimellä ja samalla paikalla sijaitseva kahvila. Koivurasti perustettiin Kirkkokatu 18:aan vuonna 1971, kun kerrostalo tontille valmistui.
Kahvila vaali alkuperäistä 1970-luvun henkeä. Sisustus oli alkuperäinen, ja ikkunassa oli muun muassa 1970-luvun virvoitusjuomamainokset. Kokouksia varten kahvilassa oli kolme kabinettia. Tilaa oli noin 200 neliömetriä.
Kahvilan teki tunnetuksi sen omistaja Elsa Vuorimaa, ja se tunnettiin Elsan baarina. Vuorimaa hoiti kahvilaa vielä yli 85-vuotiaana. Kahvilasta ja sen omistajasta on tehty dokumenttielokuva, ja siellä on kuvattu Ilonen talo -elokuvaa ja Kotiteollisuuden ”Vieraan sanomaa” -musiikkivideo. Baarissa on pidetty myös konsertteja.
Pääsiäisviikolla 2008 Elsa Vuorimaa ilmoitti myyneensä kahvilan; Koivurasti lopetti huhtikuussa.  Tilat osti OAJ:n paikallisjärjestö toimitiloikseen.
Elsa Vuorimaasta valmistui Jaakko Kilpiäisen dokumentti Koivurastin Elsa, jonka ensi-esitys oli Rokumentti-elokuvafestivaalilla Joensuussa 15. marraskuuta 2008.
Knut Uno Axel Samuel von Troil

Knut Uno Axel Samuel von Troil (25. joulukuuta 1831 Nousiainen – 13. maaliskuuta 1905 Pohja) oli suomalainen upseeri ja valtiopäivämies.
Von Troilin vanhemmat olivat  kuvernööri, vapaaherra Samuel Werner von Troil ja Johanna Maria von Kothen ja puolisot vuodesta 1860 Natalia Charlotta Amalia Hisinger (k. 1875) ja vuodesta 1877 Alexandrine Vilhelmina von Guthann (k. 1916). Von Troil tuli ylioppilaaksi 1849. Hänestä tuli nuorempi aliupseeri Suomen kaartiin 1850, portepévänrikki 1851, vänrikki 1853, aliluutnantti ja luutnantti 1854, alikapteeni 1859, kapteeni 1863 ja everstiluutnantti 1868. Sotapalveluksesta hän erosi everstinä 1871. Von Troil toimi Uudenmaan läänin läntisen piirin virkatalontarkastajana 1876–1884 ja oli samalla esikuntaupseeri 1. Uudenmaan tarkk'ampujapataljoonan reservipiirissä vuodesta 1882. Hän sai siirron kantahenkilöstöön everstiluutnanttina 1884, mistä tehtävästä hän erosi 1890. Von Troil oli aatelissäädyssä edustaja valtiopäivillä 1867 ja 1877–1878.
Vapaaherra, tilanomistaja ja valtiopäivämies Hjalmar Fridolf Samuel von Troil oli Knut Uno Axel Samuel von Troilin poika. Hänen veljensä ja isänsä kaima Samuel Werner von Troil oli  puolestaan senaattori, vapaaherra, keisarin hovin kamariherra ja aateliston maamarsalkka.
Ketit

| Ketit |
| --- | --- |
 Kettejä asuntoveneineen vuonna 1914.
Väkiluku:  1 494 (2002)
Asuinalueet:  Krasnojarskin aluepiiri
Kielet:  ketti, venäjä
Ketit ovat pieni Siperiassa asuva kansa. Kettien asuma-alue sijaitsee Krasnojarskin aluepiirissä Jenisein varrella Jeniseiskin ja Dudinskojen kaupunkien välissä. Vuoden 2010 väestönlaskennan mukaan Venäjällä oli 1 219 kettiä. Lähes kaikki ketit asuvat Krasnojarskin aluepiirissä. Ketit puhuvat kettiä. Kettien perinteisiä elinkeinoja ovat metsästys ja kalastus.
Aiheesta muualla

Kuvia tai muita tiedostoja aiheesta Ketit Wikimedia Commonsissa
Ket, people Encyclopædia Britannica. Viitattu 19.3.2021. (englanniksi)
Flegontov, Pavel & Changmai, Piya & Zidkova, Anastassiya et al.: Genomic study of the Ket: a Paleo-Eskimo-related ethnic group with significant ancient North Eurasian ancestry. Scientific Reports, 11.2.2016, nro 6.  doi:https://doi.org/10.1038/srep20768.  Artikkelin verkkoversio. Viitattu 19.3.2021. (englanniksi)
Cesar Gracie Jiu-Jitsu

| Cesar Gracie Jiu-Jitsu |
| --- | --- |

Perustajat:  Cesar Gracie
Valmentajat:  Cesar Gracie (päävalmentaja) Jake Shields
Lajit:  vapaaottelu, brasilialainen jujutsu, nyrkkeily, paini
Paikkakunta:  Lodi, Kalifornia
Tunnetuimmat ottelijat:  Jake Shields Nick Diaz Nate Diaz Alexis Davis Gilbert Melendez Joe Schilling (2013–)
Mestaruudet:  Nick Diaz (Strikeforce, välisarjan mestaruus 2010–2011) Jake Shields (Strikeforce, keskisarjan mestaruus 2009–2010)
Cesar Gracie Jiu-Jitsu on yhdysvaltalainen vapaaottelu- ja brasilialaisen jujutsun seura. Sen perusti Cesar Gracie 1990-luvun alussa muutettuaan Brasiliasta Yhdysvaltoihin. Seuran tunnetuimpia ottelijoita ovat Jake Shields sekä veljekset Nick ja Nate Diaz.
Seura palkittiin vuoden 2012 parhaana salina.
Menestyneimmät ottelijat

| Ottelija | Painoluokka | Mestaruudet |
| --- | --- | --- |
| Gilbert Melendez | Kevytsarja | Strikeforce (2006–2008, 2009–2012) |
| Jake Shields | Keskisarja | Shooto (2004) Strikeforce (2009–2010) |
| Nick Diaz | Välisarja | WEC (2003) Strikeforce (2010–2011) |
| Nate Diaz | Kevytsarja | Ultimate Fighter (2007) |
Aiheesta muualla

Kotisivut (englanniksi)
Knut Torell

| Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Maa:   Ruotsi> Miesten voimistelu. |
| --- | --- | --- | --- |
|  Kultaa | Tukholma 1912 | joukkuekilpailu, ruotsalainen järjestelmä |  |
Knut Emanuel Torell (1. toukokuuta 1885 Norra Sandsjö – 24. joulukuuta 1966 Österhaninge) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä kultaa voittaneeseen joukkueeseen.